夜媽媽想食宵夜, 都會落去陳漢記食腸粉!!因為佢開到凌晨4點既關係, 玩到夜一夜都仲有得食~我地叫左叉燒腸, 豬潤腸同埋牛肉腸!!全部蒸腸粉都又薄又滑, 餡料又好多, 咬一啖都已經跌哂出黎~仲要有好多豉油, 一D都唔吝嗇架!!!叉燒腸入面既叉燒切到一粒粒, 方便食；豬潤腸真係好少地方有得食, 一D 都唔會有腥味, 又唔會太淋太粉!!牛肉腸都好足料, 啖啖都有牛肉係入面。而且凌晨黎食宵夜係唔駛排隊, 慢慢食都仲得~~